Cindy Wu ใช้วิธีการใดในการระดมเงินทุนนับล้านเพื่อสร้างเว็บไซต์โครงการระดมทุน  Experiment
Cindy Wu เป็นนักศึกษาเกียรตินิยมชาวเอเชียของมหาวิทยาลัยวอชิงตัน ในวัย 22 ปี ได้สร้างผลงานทางการแพทย์ค้นคว้าสารที่ช่วยกระตุ้นให้ระบบภูมิคุ้มกันในร่างกายสามารถตรวจจับเชื้อ Anthrax ได้ และเกิดแรงบันดาลใจที่จะค้นคว้าสารเพื่อนำไปใช้ต่อสู้กับเชื้อโรคอื่นๆต่อไป 

เธอต้องการเงินทุน 5,000 เหรียญเป็นค่าสารชีวะและเครื่องมือทดลอง ในงานวิจัยครั้งต่อไป แต่เมื่อได้ทำหนังสือถึงศาสตราจารย์ของมหาวิทยาลัย กลับถูกปฏิเสธด้วยเหตุผลว่า อายุน้อยกว่าเกณฑ์ ไม่มีปริญญาเอก และงบประมาณที่ต้องการต่ำเกินไป เธอจึงหันไปศึกษาหน่วยงานของรัฐที่มีนโยบายให้ทุนสนับสนุนด้านวิทยาศาสตร์และการแพทย์ได้แก่ National Science Foundation และ National Institutes of Health แต่ก็ต้องพบกับความผิดหวังครั้งที่สอง เพราะหน่วยงานสนใจเฉพาะโครงการใหญ่ 

ทำให้เธอหันไปเลือกระดมทุนกับเอกชนในลักษณะเปิดเป็น Campaign เรี่ยรายเงินจากคนจำนวนมากผ่านเว็บไซต์ที่เรียกว่า Crowd funding Cindy โดยเริ่มต้นสร้างเว็บไซต์ต้นแบบชื่อ Microryza เพื่อนำไปเสนอนายทุนอิสระ หรือ Angel investor ในรัฐ Seattle แต่ก็ต้องประสบความผิดหวังเป็นครั้งที่ 3 เพราะนายทุนรายย่อยเหล่านั้นมุ่งเน้นที่ Exit strategy คือการผลักดันธุรกิจเข้าตลาดหลักทรัพย์ เพื่อให้เกิดมูลค่าเพิ่มของหุ้นและขายทำกำไรสูงๆ ซึ่ง Cindy ไม่มีแผนนี้อยู่ในใจ ทำให้เธอเปลี่ยนแผนการณ์หันไปหาศูนย์กลางการระดมทุนสตาร์ทอัพที่ Y Combinator ใน Silicon Valley หนึ่งในองค์กรด้านการให้ทุนสตาร์ทอัพระดับโลก Cindy และหุ้นส่วนผ่านการสัมภาษณ์และเข้าเก็บตัว 3 เดือนเพื่อสร้างผลงานเตรียมนำเสนอในวัน Demo Day หรือวันที่ว่าที่สตาร์ทอัพจะมีโอกาสปล่อยของกันให้สุดตัวต่อหน้านักลงทุน

เธอใช้เวลาเพียง 3 นาทีในการ Pitch และคว้าเงินลงทุนมาได้ 1.2 ล้านเหรียญสหรัฐฯ หรือคิดเป็นเงินไทยประมาณ 40 ล้านบาท ปัจจุบันเธออายุ 26 ปี เว็บไซต์ Microryza เปลี่ยนชื่อเป็น Experiment มีโครงการวิจัยประกาศระดมทุนกว่า 5 พันโครงการ ได้รับทุนตามวัตถุประสงค์ 336 โครงการ และขยายไปสู่โครงการวิจัยเพื่อคุณภาพชีวิตของทั้งคน, สัตว์เลี้ยง, และสัตว์ป่า
ความรู้ทางการเงิน